hbs_cyr en en hbs_cyr mk mk en sq hbs_cyr mk mk ru mk ru mk mk mk mk hbs_cyr mk hbs_cyr ru mk mk uk mk mk mk mk mk mk mk mk mk mk mk mk mk mk mk mk mk mk mk mk ru mk mk ru mk mk ru mk mk mk mk mk mk mk mk mk mk mk hbs_cyr en mk en mk nb mk mk mk nl mk ru mk mk ru ru hbs_cyr
Зафир Сајто | Куманово – Дом За Стари Лица
Братство Единство бр.32 Куманово, Р. Македонија
Општи услови и политики за користење
Имајте старост каква што заслужувате!
Пријатно, релаксирано и пред се активно стареење.
ЈОУ Дом за стари лица “Зафир Сајто”
Покрај основната дејност на Домот за стари лица, која се состои од институционално згрижување, со овозможување на целосна грижа, здравствена заштита и комплетна социјална поддршка, мисија на Управата на Домот е подигнување на квалитетот на пружањето на услугите на сместените лица со оплеменување на нивниот простор за живеење, како и посебен акцент на преземање на што повеќе активности со цел попријатно и порелаксирано а пред се активно стареење.
За поуспешно функционирање на Домот во целина вo иднина ги предвидуваме активности кои ќе бидат реализирани во блиска иднина и тоа:
Заедно со другите градски организации како и соработка со Невладините Организации од Градот, ќе се работи на развивање на вонинстутуционалата заштита на старите лица во домашни услови, како во градот, така и во руралните средини, каде главната задача ќе ја преземе Домот бидејќи располага со човечки ресурси/мед.сестри, негователи.
За да останеме доследни кон новите барања и интереси на нашите корисници на услуги, континуирано се прилагодуваме и прифаќаме се што е ново и напредно.
Ние сме институција која постојано се надградува и инвестира во своите вработени.
Во тоа име, добредојдовте во Домот за стари лица, Зафир Сајто, да бидеме пријатели,деловни партнери и едно ГОЛЕМО СЕМЕЈСТВО…
Одиме напред кон создавање на што подобри услови за живеење на корисниците. Да им подариме љубов,насмевка и разбирање и да им го олесниме товарот што годините им го напластиле на нивните нејаки плеќи.
Заедно можеме уште многу да допринесеме да ја оплемениме,успокоиме и да дадеме достоинство и почит на третото доба…која тие ја заслужуваат.
Успешни понатамошни чекори кон развивање на вониституционална заштита со подршка и од другите организации за спроведување на грижа и помош на старите лица во домашни услови.
Во сеќавање ми остана,топлиот прием во Домот, од страна на персоналот, кој ми беше особено важен во тие први денови на мојот престој. Тука сум веќе 5 години и ми е убаво..
Причината поради која дојдов овде е поради тоа што бев осамен, по смртта на мојата сопруга. Тоа што го барав и ми недостигаше, го најдов овде. Имам многу другари и другарки со кои секојдневно споделуваме убави и пријатни мигови..
Домот е прекрасен,чист и реновиран. Пространиот двор, зелената површина, цвеќињата, се прекрасно релаксирачко катче каде јас и моите другарки, поминуваме убави и релаксирани мигови. Си седиме сите заедно, пиеме кафе и си разговараме.. Моите деца ме посетуваат кога имаат време, ги чекам со душа..
Тука стекнав многу блиски пријатели. Секојдневно се дружиме и
мене, особено задоволство ми причинуваат еднодневните екскурзии, бидејќи посетуваме различни места и потоа, кога сите заедно, ги споделуваме нашите впечатоци..
Овде сум веќе 8 години. На почетокот бев скептик, како ке ми биде овде, но сето тоа е веќе минато. Се навикнав и убаво се чувствувам овде, во мојот втор дом. Со цимерката многу убаво си живееме. Особена радост ни причинуваат приредбите од дечињата, гостувањата на драмските секции, роденденските забави.
Услуга во нашиот Дом, за сите категории на сместување, подразбира нега 24 часа дневно, 365 дена во година.
Обезбедуваме сместување и  исхрана, која е прилагодена на возраста, како и на здравствената состојба на корисниците, согласно НАССР стандарди.
Здравствената заштита и нега вклучува преглед од матичен лекар, контрола на притисок и шеќер во крвта, основни лабораториски анализи и доаѓање на лекари специјалисти.
Социјалната поддршка вклучува социјална заштита и адаптација, работна терапија, културно-забавен живот и рекреација и други значајни активности.
Завршна сметка за 2021 година
Сите заинтересирани корисници и старатели на корисници на  услуги во нашата Установа, кои имаат желба да учествуваат…
Биланс на приходи и расходи 787 Биланс на приходи и расходи 903 Биланс на состојба 787 Биланс…